Id-Deċiżjoni tal-Kummissjoni
tal-11 ta’ Diċembru 1992
fuq il-lista ta’ stabbilimenti approvati fir-Repubblika tal-Kroazja bil-għan li jimpurtaw laħam frisk lejn il-Komunità
(93/26/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 fuq problemi ta’ ispezzjoni veterinarja u ta’ saħħa fuq l-importazzjoni ta’ annimali bovini, tan-nagħaġ, tal-mogħoż u tal-majjal u laħam frisk jew prodotti tal-laħam minn pajjiżi tat-tielet dinja [1], kif emendata l-aħħar mir-Regolament tal-Kunsill (KEE) Nru 1601/92 [2], b’mod partikolari l-Artikolu 4(1) u l-Artikolu 18(1)(a) u (b) tiegħu,
Billi stabbilimenti f’pajjiżi tat-tielet dinja ma jistgħux ikunu awtorizzati li jesportaw laħam frisk lejn il-Kommunità jekk ma jissodisfawx il-kondizzjonijiet ġenerali u speċjali stipulati fid-Direttiva 72/462/KEE;
Billi, bi qbil ma’ l-Artikolu 4(3) tad-Direttiva 72/462/KEE, ir-Repubblika tal-Kroazja bagħtet lista ta’ stabbilimenti awtorizzati biex jesportaw lejn il-Kommunità;
Billi ispezzjonijiet tal-Komunità fil-post urew li l-istandards ta’ iġjene ta’ dawn l-istabbilimenti huma biżżejjed u għalhekk jistgħu jidħlu fuq l-ewwel lista ta’ stabbilimenti, magħmula bi qbil ma’ l-Artikolu 4(1) ta’ dik id-Direttiva, li minnhom tista’ tkun awtorizzata importazzjoni ta’ laħam frisk;
Billi, wara l-adozzjoni tad-Deċiżjoni tal-Kummissjoni 92/390/KEE tat-2 ta’ Lulju 1992 li tikkonċerna l-kondizzjonijiet ta’ saħħa tal-annimali u ċ-ċertifikazzjoni veterinarja għall-importazzjoni ta’ laħam frisk mir-Repubblika tal-Kroazja [3], importazzjoni ta’ laħam tal-majjal m’għadhiex awtorizzata;
Billi, pero, bi qbil mad-Deċiżjoni tal-Kummissjoni 92/447/KEE tat-30 ta’ Lulju 1992, li temenda d-Deċiżjoni 91/449/KEE li tistipula kampjun taċ-ċertifikati ta’ saħħa ta’ annimali fir-rigward ta’ prodotti tal-laħam importati minn pajjiżi tat-tielet dinja [4], importazzjoni ta’ prodotti ta’ laħam tal-majjal li għaddew mit-trattament kif ipprovdut f’dik id-Deċiżjoni hija awtorizzata; billi, bħala konsegwenza, prodotti bħal dawn għandhom ikunu manifatturati minn laħam tal-majjal miksub minn stabbilimenti approvati;
Billi importazzjoni ta’ laħam frisk minn stabbilimenti fuq il-lista fl-Anness ta’ hawnhekk tibqa’ soġġetta għal provvedimenti stipulati diġà, l-provvedimenti ġenerali tat-Trattat u partikolarment ir-regolamenti veterinarji l-oħra tal-Komunità, b’mod partikolari fir-rigward ta’ protezzjoni tas-saħħa;
Billi l-miżuri pprovduti f’din id-Deċiżjoni jaqblu mal-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI
Artikolu 1
1. L-istabbilimenti fir-Repubblika tal-Kroazja elenkati fl-Anness huma hawnhekk approvati bil-għan li jesportaw laħam frisk lejn il-Komunità.
2. Importazzjoni minn dawn l-istabbilimenti għandha tibqa’ soġġetta għal provedimenti veterinarji tal-Komunità stipulati xi mkien ieħor, u partikolarment, dawk li jikkonċernaw il-protezzjoni tas-saħħa.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fil-11 ta’ Diċembru 1992.